ב"ה
הקדמה לספר יהושוע
סדרי הזמנים
הילדים בכיתות א-ב (בדגש על כיתה א) לא מחוברים לזמנים בכלל, ולא מסוגלים לתפוס לוח זמנים ארוך בראש. לכן חשוב שנעשה להם סדר ונארגן להם את האירועים הרמכזיים הקודמים לספר יהושוע.
1) בחומש בראשית למדנו על האבות הקדושים והשבטים.
2) אח"כ יעקב ובניו ומשפחותיהם ירדו למצרים.
3) לאחר מות יוסף ואחיו התחיל שיעבוד מצרים שהיה 210 שנים ועבודת הפרך.
4) לאחר שנות השיעבוד והקושי ה' שולח את משה לגאול את עם ישראל ולהוציא אותם ממצרים.
5) ה' מכה את המצרים בעשרת המכות, מוציא את ישראל ממצרים וקורע לפניהם את הים.
6) לאחר 50 יום עם ישראל מקבל את התורה בהר סיני.
7) בנ"י חונים מתחת להר סיני ה' מצוה אותם לבנות את המשכן והם בונים אותו.
8) בנ"י נמצאים עם משה 40 שנה במדבר ור"ח שבט מגיעים לערבות מואב מול ארץ ישראל, לקראת כניסה לארץ לאחר שהיכו את 2 המלכים החזקים והאדירים סיחון מלך האמורי ועוג מלך הבשן.
9) במשך 37 ימים משה רבינו חוזר על כל התורה, ומחדש הרבה מצוות לקראת הכניסה לארץ.
10) בתוך 37 ימים אלו מבקש משה מה' שימנה במקומו מנהיג טוב על העדה, ה' בוחר ביהושוע ומשה סומך את ידיו עליו ומברכו בלב שלם ובנפש חפצה שיהיה מנהיג טוב לעם ישראל.
11) ב-ז' באדר משה רבינו נפטר ובנ"י מתאבלים עליו במשך 30 יום.
12) בתאריך י' בניסן (לאחר 30 ימי אבלו של משה) ה' מדבר עם יהושוע.
לדמותו של יהושוע
1) שקידת התורה – חז"ל דורשים את הפסוק "נוצר תאנה יאכל פרי'ה" על יהושוע. תאנה שונה מכל העצים בכל שפרי'ה אינו מבשיל בעונה אחת אלא בכל פעם מבשילות כמה תאנים, ובעל העץ צריך לבוא יום יום לקטוף את הבשלות. כך יהושוע למד תורה בשקידה ממשה רבינו. 
עירובין נד, א-נד, ב: "א"ר יוחנן מאי דכתיב (משלי כז) נוצר תאנה יאכל פריה למה נמשלו דברי תורה כתאנה מה תאנה זו כל זמן שאדם ממשמש בה מוצא בה תאנים, אף דברי תורה כל זמן שאדם הוגה בהן מוצא בהן טעם".
2) אהבת תורה – יום יום היה מגיע ללמוד, כל מילה של משה היתה חביבה עליו יותר מכל כסף וזהב שבעולם. 
מנחות צט,ב:
"שאל בן דמה בן אחותו של ר' ישמעאל את ר' ישמעאל, כגון אני שלמדתי כל התורה כולה מהו ללמוד חכמת יונית? קרא עליו המקרא הזה: "לא ימוש ספר התורה הזה מפיך והגית בו יומם ולילה", צא ובדוק שעה שאינה לא מן היום ולא מן הלילה ולמוד בה חכמת יונית. ופליגא דר' שמואל בר נחמני, דאמר ר' שמואל בר נחמני א"ר יונתן, פסוק זה אינו לא חובה ולא מצוה אלא ברכה, ראה הקב"ה את יהושע שדברי תורה חביבים עליו ביותר שנאמר (שמות לג) 'ומשרתו יהושע בן נון נער, לא ימיש מתוך האהל', אמר לו הקדוש ברוך הוא: יהושע, כל כך חביבין עליך דברי תורה – 'לא ימוש ספר התורה הזה מפיך', תנא דבי ר' ישמעאל דברי תורה לא יהו עליך חובה ואי אתה רשאי לפטור עצמך מהן".
יהושוע אף היה מסדר את ספסלי ביהמ"ד ובזכות זה זכה להנחיל את הארץ.

3) בברכת יעקב-נאמר "ואולם אחיו הקטן (אפרים) יגדל ממנו (ממנשה), וזרעו יהיה מלא הגויים". ופירש"י דהכונה על יהושע שעתיד לצאת מאפרים. וכל העולם יתמלא בצאת שמעו ושמו. 

כבודו - כמשה. כאשר הייתי עם משה אהיה עמך.
ההבטחה לאבות
ה' הבטיח לאברהם אבינו "לזרעך אתן את הארץ הזאת". וככה ההבטחה הזו עוברת מאברהם ליצחק, ליעקב, יורדת איתם למצרים, דרך משה רבינו וגאולת מצרים.
עם ישראל נודד במדבר 40 שנה כאשר פניו כלפי כניסה לארץ ישראל, הארץ המובטחת, מצוייד בתורה אותה קיבל בהר סיני ומונהג על ידי  משה רבינו בל מנת להקים ממלכת כוהנים בגוי קדוש.
פטירת משה
על סף הכניסה לארץ, עם ישראל נפרד ממנהיגו האהוב – משה רבינו. אך ה' כבר הודיע למשה רבינו בטרם נפטר, שיהושע בן-נון הוא יחליף אותו בהנהגת עם ישראל.
נשאל: היכן פגשנו את יהושע בתורה?
· מלחמת עמלק – כאשר עם ישראל יצא ממצרים, עבר את ים סוף, בפרשת בשלח , מגיע עמלק ופוגע בחלשים בעם ישראל. משה רבינו ממנה את יהושע בן-נון לבחור צבא של לוחמים צדיקים שיצאו ויילחמו בעמלק. "ויחלֹש יהושע את עמלק ואת עמו לפי חרב". גבורה.
· מתן תורה – כאשר משה עולה להר סיני, יהושע בן-נון מלווה את משה ומגיע הכי קרוב שהיה אפשר להגיע, עד מקום הגבלת ההר.  גם בזמן חטא העגל, יהושע יושב וממתין למשה במשך שהותו בהר-סיני עד לירידתו מן ההר. חשוב לציין, שבזמן שרבים מעם ישראל חטאו בעגל, יהושע לא חטא בגלל רצונו להיות קרוב למשה. דבקות ברבו.
· חטא המרגלים – יהושע נשלח עם עוד 11 נשיאים לבדוק את טיב הארץ המובטחת. בניגוד ל 10 הנשיאים, יהושע וכלב בן יפונה לא מדברים לשון הרע על ארץ ישראל. שמירת הלשון. 
· יהושע באוהלו של משה – לא מש מתוך האוהל. כאן צריך לשלב את המדרשים המתארים את מסירות הנפש של יהושע כדי שיוכלו תלמידים ללמוד תורה עם משה רבינו. יהושע מסדר את הספסלים, מכין שתייה חמה, כיבוד, מטאטא רצפה – כדי שיוכלו ללמוד תורה בנחת ובשמחה. יחס לתורה ותלמוד תורה. 
· בחירת ה' ביהושע למנהיג – יהושע זו בחירה אלוקית. כלומר הוא האדם המתאים ביותר להנהיג אחר משה ולהכניס את עם ישראל לארץ ישראל. הקב"ה מתאר את יהושע כ"איש אשר רוח בו" – וכהסברם של חז"ל, אדם שיכול ויודע ללכת כנגד רוחו של כל אחד ואחד מישראל- זוהי דמות של מנהיג אמיתי.
· חז"ל מספרים לנו, שיהושע כתב 8 פסוקים אחרונים שבתורה (אמנם זו מחלוקת בגמרא, שיש אומרים שמשה כותב בדמע).
הקראת הפסוקים הראשונים
בהקראת הפסוקים הראשונים, אנו נתאר את המעבר מפטירתו של משה רבינו, והעברת המנהיגות ליהושע בן-נון. נדגיש את דבר ה' שמתגלה עכשיו ליהושע.
· חשוב להדגיש באילו תארים הכתוב מכנה את משה ואת יהושע:
1. "וַיְהִי אַחֲרֵי מוֹת מֹשֶׁה עֶבֶד ה'..." – התואר המכובד ביותר שאדם יכול לקבל, זה שהקדוש ברוך הוא מכנה אותו עבד ה'. זה מיצוי כל הכוחות.
2. "וַיֹּאמֶר ה' אֶל יְהוֹשֻׁעַ בִּן נוּן מְשָׁרֵת מֹשֶׁה לֵאמֹר" – יהושע מכונה משרת משה. רואים כאן את הענווה וההתבטלות של יהושע כלפי משה. "הוי מתאבק בעפר רגליהם והוי שותה בצמא את דבריהם". 
חשוב להבהיר לתלמידים שהתואר "משרת משה" הוא שבח הבא ללמד על מידת הענווה וההתבטלות של יהושע ביחס לרבו משה שבזכותה הוא נעשה לראש.
בס"ד 
הקדמה 
ספר יהושע הוא ספר ראשון לספרי הנביאים, שהרי כידוע התורה מחולקת ל-3 חלקים, תורה, נביאים, כתובים, שהם ר"ת תנ"ך. אנו עם ישראל המאושר זכה לקבל 24 ספרי קודש אלו בנבואה מידי הקב"ה. 
מעלה גדולה יש לעוסקים בתנ"ך שכן אמרו חכמים שבזמן שביהמ"ק היה קיים, הוא הי' מכפר ועכשיו העוסק בתנ"ך הוא מכפר לו. וכשם שביהמ"ק הי' מחולק ל-3 חלקים אולם, היכל, דביר, כך ספרים אלו מחולקים ל-3, וכשם שבביהמ"ק היו כ"ד משמרות, כך גם בתנ"ך יש כ"ד ספרים. וכישראל עוסקים בתנ"ך מתבטלים מהם גזירות קשות,[footnoteRef:1] לכן מצאתי לנכון לסכם את עניני הנביאים בטיבול מאמרי חז"ל, ולספרם בשפה קלה כדי שיהיו לזיכרון אצל ילדינו היקרים.  [1:  הקדמה ליהושע מעם לועז, ] 

ותחילה נזכיר את ספרי הקודש – תורה, בראשית , שמות, ויקרא, במדבר, דברים (5 ספרים). נביאים – יהושע, שופטים, שמואל, מלכים, ירמיהו, יחזקאל, ישעיהו, תרי עשר[footnoteRef:2] (8 ספרים,). כתובים – רות, תהלים, איוב, משלי, קהלת, שיר השירים, איכה, דניאל, אסתר, עזרא-ונחמיה, דברי הימים (11 ספרים).  [2:  סדר זה הוא ע"פ הגמ' ב"ב י"ד:] 

* * * * *  * * * 
ספר יהושע
פרק א' 
בשנת ב' אלפים תפ"ח לבריאת העולם, ביום ז' בניסן התחיל יהושע להיות נביא לה' ומנהיג העם. והוא הי' בן צ"ו שנה[footnoteRef:3], אחרי 30 ימי אבל על משה רבינו שנפטר בז' באדר, 30 ימים האלו היו ימי בכי ומספד, ומרוב צער נשכחו 3000 הלכות מישראל, והי' יהושע בוכה וצועק אבי אבי רבי רבי, אבי שגידלני בתורה ורבי שלמדני תורה, ולא יכול להתנחם. אמר הקב"ה וכי רק לך משה מת, גם לי הוא מת, שמיום שמת משה יש אבלות לפני, ועתה שעברו 30 ימי אבלות תתנחם, ותתכונן להנהיגם.  [3:  לפי שיטה אחרת היה יהושע בן פ"ב שנה.] 

באו כל ישראל אצל יהושע ובקשו ממנו שילמד אותם הלכות אלו שנשכחו מהם, ולא ידע, כי גם ממנו נשתכחו ובקשו להרוג את יהושע[footnoteRef:4], התפלל יהושע לה' שילמדו, ענה לו הקב"ה תורה לא בשמים היא, ואיני יכול ללמדך. ומה שאתה טוען שישראל מבקשים להרגך על שאינך מלמדם, צא וטרדם במלחמה ויפסיקו להציק לך, ובסוף, הצדיק עתניאל בן קנז[footnoteRef:5] - שהי' מנהיגם של ישראל אחר הזקנים שהנהיגו אחרי מות יהושע – החזיר הלכות אלו בפלפולו[footnoteRef:6] . והזהיר  ה' את יהושע שיהגה בתורה ביום ובלילה שלא ישכח יותר מדברי תורה ואז יצליח במעשיו וישכיל בכל אשר יפנה.  [4:  שהרי שנינו כל השוכח דבר ממשנתו מעלה עליו הכתוב כאילו מתחייב בנפשו (אבות ג'-ח') ]  [5:  אחיו של כלב בן יפונה, יהושע ט"ו, ועי"ע בסוטה י"א: שהיה אחיו החורג.]  [6:  תמורה ט"ז: וילקוט שמעוני.] 

מיד עשה יהושע כדבר ה' וציוה את שוטרי ישראל להכריז שיכינו צידה לדרך. והכוונה לא רק למזון שזה עוד הי' להם עוד מהמן שירד ביום ז' אדר, שכן במיתת משה רבינו פסק המן לרדת יותר, אלא שנעשה נס והספיק להם המן עד יום ט"ז בניסן שנה זו (דהיינו 39 סעודות)[footnoteRef:7]. ואלא הכוונה שבנ"י יכינו עצמם להיכנס לא"י בקדושה ובטהרה בעוד 3 ימים. וזירז גם את החיילים של שבט ראובן ושבט גד וחצי שבט מנשה שיעברו ראשונים להילחם נגד האומות שבארץ ישראל כאשר התנה עמם משה רבנו, ושלח אליהם שלוחים לומר להם זאת, כי בטחונו של יהושע הי' חזק בה' שלא צריכים הרבה חיילים, ורק הזכירם זאת כדי לקיים את התנאי שהתנה איתם משה רבנו שעל ידי זה יטלו את חלקם בעבר הירדן בארץ סיחון ועוג.  [7:  רש"י כאן. ומקורו במכילתא.] 

